ddrg/super_eurlex huggingface dataset:
Oficiālais Vēstnesis L 126 , 20/05/1988 Lpp. 0052 - 0052

Speciālizdevums somu valodā: Nodaļa 13 Sējums 17 Lpp. 0062

Speciālizdevums zviedru valodā: Nodaļa 13 Sējums 17 Lpp. 0062



Padomes Direktīva (1988. gada 3. maijs), ar ko groza Direktīvu 74/150/EEK par dalībvalstu tiesību aktu tuvināšanu attiecībā uz lauksaimniecības vai mežsaimniecības riteņtraktoru tipa apstiprinājumu (88/297/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā jāpieņem pasākumi, kuru mērķis ir līdz 1992. gada 31. decembrim pakāpeniski izveidot iekšējo tirgu; tā kā iekšējais tirgus aptver tādu teritoriju bez iekšējām robežām, kurā nodrošināta preču, personu, pakalpojumu un kapitāla brīva aprite; tā kā II pielikumā Direktīvā 74/150/EEK [4], kurā jaunākie grozījumi izdarīti ar Direktīvu 82/890/EEK [5], iekļauts detaļu vai parametru saraksts ar norādi "SD" ("atsevišķa direktīva"), kas nozīmē, ka to sakarā ir pieņemtas vai jāpieņem Kopienas direktīvas; tā kā vairs nevajag pieņemt Kopienas noteikumus par dažām no minētajām detaļām vai parametriem, jo traktoru ražošanā tās izmanto aizvien mazāk, vai arī tās ir aizstātas ar citām ierīcēm, kuras kļuvušas par obligātām; tā kā Kopienas noteikumu kopumā, ar ko reglamentē EEK tipa apstiprinājuma piešķiršanu attiecībā uz traktoriem, minētos noteikumus par attiecīgajām detaļām vai parametriem var aizstāt ar nosacījumu, ka tiem jāatbilst ražotāja sniegtajiem datiem un informācijai, IR PIEŅĒMUSI ŠO DIREKTĪVU. 1. pants Direktīvas 74/150/EEK II pielikumā saīsinājumu "SD", kas minēts iepretim punktiem 7.3.4., 7.5. un 7.6.3., aizstāj ar saīsinājumu "CONF". 2. pants 1. Dalībvalstīs stājas spēkā noteikumi, kas vajadzīgi, lai līdz 1988. gada 31. decembrim izpildītu šo direktīvu. Dalībvalstis par to tūlīt informē Komisiju. 2. Dalībvalstis nodrošina to, ka valsts tiesību aktu galvenie noteikumi, ko tās pieņem jomā, uz kuru attiecas šī direktīva, tiek paziņoti Komisijai. 3. pants Šī direktīva ir adresēta dalībvalstīm. Briselē, 1988. gada 3. maijā Padomes vārdā — priekšsēdētājs M. Bangemann [1] OV C 88, 3.4.1987., 10. lpp. [2] OV C 156, 15.6.1987., 190. lpp. un OV C 94, 11.4.1988., 66. lpp. [3] OV C 180, 8.7.1987., 15. lpp. [4] OV L 84, 28.3.1974., 10. lpp. [5] OV L 378, 31.12.1982., 45. lpp. --------------------------------------------------
Oficiālais Vēstnesis L 200 , 23/07/1986 Lpp. 0038 - 0038

Speciālizdevums somu valodā: Nodaļa 3 Sējums 21 Lpp. 0158

Speciālizdevums zviedru valodā: Nodaļa 3 Sējums 21 Lpp. 0158



Komisijas Direktīva (1986. gada 20. jūnijs), ar ko groza Padomes Direktīvu 66/402/EEK par graudaugu sēklu tirdzniecību (86/320/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību [1], kurā jaunākie grozījumi izdarīti ar Direktīvu 86/155/EEK [2], un jo īpaši tās 2. panta 1.a punktu un 21.a pantu, tā kā, ņemot vērā zinātnes un tehnikas atziņu attīstību attiecībā uz hibrīdiem, kas radušies, krustojot sugas, uz kurām attiecas Direktīva 66/402/EEK, hibrīdi, kas radušies Sorghum bicolor un Sorghum sudanense krustošanas rezultātā, būtu jāiekļauj Direktīvas darbības jomā, ņemot vērā to palielināto nozīmi Kopienā; tā kā, ņemot vērā zinātnes un tehnikas atziņu attīstību, būtu jāgroza minētās direktīvas I pielikums, lai pielāgotu Sorghum sugām piemērojamos nosacījumus; tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un reproduktīvā materiāla komitejas atzinumu, IR PIEŅĒMUSI ŠO DIREKTĪVU. 1. pants Direktīvu 66/402/EEK ar šo pantu groza šādi: 1. Direktīvas 2. panta 1. punkta A daļai pievieno šādu tekstu: "Šī definīcija attiecas arī uz šādiem hibrīdiem, kas radušies, krustojot iepriekš minētās sugas: Sorghum bicolor (L.) Moench × Sorghum sudanense (Piper) Stapf. | Hibrīdi, kas radušies, krustojot sorgo un Sudānas zāli. | Ja nav norādīts citādi, iepriekš minēto hibrīdu sēklām piemēro standartus un citus nosacījumus, ko piemēro katras sugas, no kurām tās atvasinātas, sēklām." 2. Direktīvas I pielikuma 3. punkta C daļas b) apakšpunktā pirms vārdiem "sertificētu sēklu" iekļauj vārdus "šķirņu hibrīdu". 3. Direktīvas I pielikuma 3. punkta C daļai pievieno šādu tekstu: "c) Sorghumspp. brīvi apputeksnētu šķirņu vai sintētisko šķirņu kultūras atbilst šādiem standartiem: kultūras augu, kas atpazīstami kā acīm redzami nepiederoši šķirnei, skaits nepārsniedz: - vienu uz 30 m2 bāzes sēklu ražošanai, - vienu uz 10 m2 sertificētu sēklu ražošanai". 2. pants Dalībvalstis veic vajadzīgos pasākumus, lai līdz 1987. gada 1. jūlijam izpildītu šīs direktīvas prasības. Par to tās tūlīt informē Komisiju. 3. pants Šī direktīva ir adresēta dalībvalstīm. Briselē, 1986. gada 20. jūnijā Komisijas vārdā — priekšsēdētāja vietnieks Frans Andriessen [1] OV 125, 11.7.1966., 2308./66. lpp. [2] OV L 118, 7.5.1986., 23. lpp. --------------------------------------------------
Oficiālais Vēstnesis L 143 , 02/06/1983 Lpp. 0036 - 0036

Speciālizdevums somu valodā: Nodaļa 3 Sējums 16 Lpp. 0115

Speciālizdevums spāņu valodā: Nodaļa 03 Sējums 28 Lpp. 0028

Speciālizdevums zviedru valodā: Nodaļa 3 Sējums 16 Lpp. 0115

Speciālizdevums portugāļu valodā Nodaļa 03 Sējums 28 Lpp. 0028



Padomes Direktīva (1983. gada 25. maijs), ar kuru groza Direktīvu 82/400/EEK, ar ko groza Direktīvu 77/391/EEK un ievieš papildu Kopienas pasākumu, lai liellopiem izskaustu brucelozi, tuberkulozi un leikozi (83/253/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā ar Padomes Direktīvu 82/400/EEK [4] jo īpaši ieviesa papildu Kopienas pasākumu, lai liellopiem izskaustu brucelozi, tuberkulozi un leikozi; tā kā, lai padarītu saprotamāku apropriāciju piešķiršanu, visi izdevumi par dažādiem Kopienas pasākumiem veterinārijas jomā ir jāiekļauj nodaļā, kas attiecas uz izdevumiem lauksaimniecības nozarē; tā kā, lai Kopienas izdevumiem, kas ir saistīti ar iepriekš minētā pasākuma īstenošanu, piemērotu atbilstošus finanšu un monetāros noteikumus un procedūras, attiecīgajiem pantiem Padomes 1970. gada 21. aprīļa Regulā (EEK) Nr. 729/70 par kopējās lauk saimniecības politikas finansēšanu [5], kurā jaunākie grozījumi izdarīti ar Regulu (EEK) Nr. 3509/80 [6], un Padomes 1978. gada 24. janvāra Regulā (EEK) Nr. 129/78 par maiņas kursiem, ko piemēro kopējā lauksaimniecības politikā [7], jābūt piemērojamiem ar attiecīgajām izmaiņām, IR PIEŅĒMUSI ŠO DIREKTĪVU. 1. pants Direktīvā 82/400/EEK iekļauj šādu 7.a pantu. "7.a pants Regulu (EEK) Nr. 129/78 un Regulas (EEK) Nr. 729/70 8. un 9. pantu piemēro ar attiecīgajām izmaiņām." 2. pants Šī direktīva ir adresēta dalībvalstīm. Briselē, 1983. gada 25. maijā Padomes vārdā — priekšsēdētājs I. Kiechle [1] OV C 299, 16.11.1982., 8. lpp. [2] OV C 68, 14.3.1983., 86. lpp. [3] OV C 77, 21.3.1983., 3. lpp. [4] OV L 173, 19.6.1982., 18. lpp. [5] OV L 94, 28.4.1970., 13. lpp. [6] OV L 367, 31.12.1980., 87. lpp. [7] OV L 20, 25.1.1978., 16. lpp. --------------------------------------------------
Oficiālais Vēstnesis L 332 , 28/11/1983 Lpp. 0033 - 0036

Speciālizdevums somu valodā: Nodaļa 7 Sējums 3 Lpp. 0099

Speciālizdevums spāņu valodā: Nodaļa 07 Sējums 3 Lpp. 0175

Speciālizdevums zviedru valodā: Nodaļa 7 Sējums 3 Lpp. 0099

Speciālizdevums portugāļu valodā Nodaļa 07 Sējums 3 Lpp. 0175



Padomes Direktīva (1983. gada 26. oktobris), ar ko groza Direktīvu 65/269/EEK par dažu atļauju piešķiršanas noteikumu standartizāciju kravu autopārvadājumiem starp dalībvalstīm un Padomes 1962. gada 23. jūlija Pirmo direktīvu par kopīgu noteikumu ieviešanu attiecībā uz dažiem kravu autopārvadājumu veidiem starp dalībvalstīm (83/572/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 75. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā daudzpusēju atļauju ieviešana Kopienas iekšējiem autopārvadājumiem nodrošinātu šādu pārvadājumu efektīvāku organizēšanu un tādējādi palielinātu specializēto pārvadātāju uzņēmumu produktivitāti; tā kā tāpēc būtu jāgroza Direktīva 65/269/EEK [4], kurā jaunākie grozījumi izdarīti ar Direktīvu 73/169/EEK [5], iekļaujot šo atļauju; tā kā noteikumi Kopienas iekšējiem pārvadājumiem būtu jāiekļauj vienā direktīvā; tā kā tāpēc būtu jāgroza Padomes 1962. gada 23. jūlija Pirmā direktīva [6], kurā jaunākie grozījumi izdarīti ar Direktīvu 82/50/EEK [7], IR PIEŅĒMUSI ŠO DIREKTĪVU. 1. pants Ar šo Direktīvu 65/269/EEK groza šādi. 1. Direktīvas 2. panta pirmajā daļā svītro vārdus "vai citus". 2. Direktīvas 2. pantam pievieno šādas daļas: "Atļauja, kas piešķirta autopārvadājumu veikšanai uzņēmumiem, kuriem ir šim nolūkam vajadzīgais personāls un aprīkojums, ir derīga pārvadājumu veikšanai starp dalībvalstīm un tranzīta pārvadājumiem cauri dalībvalstu teritorijām. Tādiem pārvadājumiem nepiemēro kvotu sistēmu. Šis noteikums nemaina nosacījumus, ar kādiem dalībvalsts piešķir atļaujas saviem pilsoņiem." 3. Pielikumu papildina ar šīs direktīvas pielikumā parādīto atļaujas paraugu. 2. pants Ar šo svītro Padomes 1962. gada 23. jūlija Pirmās direktīvas II pielikuma 4. punktu. 3. pants Dalībvalstis veic vajadzīgos pasākumus, lai līdz 1984. gada 1. janvārim izpildītu šīs direktīvas prasības. Par to dalībvalstis tūlīt informē Komisiju. 4. pants Šī direktīva ir adresēta dalībvalstīm. Luksemburgā, 1983. gada 26. oktobrī Padomes vārdā — priekšsēdētājs G. Moraitis [1] OV C 307, 24.11.1982., 4. lpp. [2] OV C 277, 17.10.1983., 161. lpp. [3] OV C 90, 5.4.1983., 1. lpp. [4] OV 88, 24.5.1965., 1469./65. lpp. [5] OV L 181, 4.7.1973., 20. lpp. [6] OV 70, 6.8.1962., 2005./62. lpp. [7] OV L 27, 4.2.1982., 22. lpp. -------------------------------------------------- PIELIKUMS +++++ TIFF +++++ +++++ TIFF +++++ --------------------------------------------------
Piezīmes Ja katra perioda standartnoviržu atšķirīgos tuvinājumus nevar iegūt / ja tie nav piemērojami, to pašu standartnovirzes vērtību var piemērot visiem periodiem. Šādā gadījumā ir vienāds ar kļūdu īpatsvaru vienu standartnovirzi . Parametrs σ attiecas uz standartnovirzi, kas iegūta no papildu datiem (piemēram, vēsturiskiem datiem), un s attiecas uz standartnovirzi, kas iegūta no revidētās izlases. Ja s nav zināms, formulās to var aizstāt ar σ. Formulas pozīcijā “Pirmais periods” izmanto, lai aprēķinātu izlases lielumu pēc grāmatvedības gada pirmā atlases perioda, ja izlases lielums tiek pārrēķināts, izmantojot 5. panta 6. punkta a) apakšpunktā minēto standartpārrēķinu. Veicot 5. panta 6. punkta b) apakšpunktā minēto izlases lieluma vispārējo pārrēķinu, šīs formulas izmanto pēc pirmā atlases perioda un vajadzības gadījumā arī pēc otrā atlases perioda, lai ņemtu vērā atjauninātos atlases parametrus. Formulas pozīcijā “Otrais periods” ir piemērojamas tikai 5. panta 6. punkta a) apakšpunktā minētajā izlases lieluma standartpārrēķina gadījumā. Tās izmanto, lai pārrēķinātu otrā perioda izlases lielumu nolūkā ņemt vērā atjauninātos atlases parametrus. Ja, izmantojot formulu, iegūst negatīvu rezultātu, formulu un līdz ar to arī standartpieeju izlases lieluma pārrēķinam nevar piemērot, pamatojoties uz noteikto atjaunināto parametru kopumu.
(4)

Ar Īstenošanas regulu (ES) 2021/1296 tika grozīts arī Regulas (ES) Nr. 965/2012 VIII pielikuma (Part-SPO) SPO.POL.110. punkts, aizstājot minētā punkta a), b) un c) apakšpunktu. Tomēr ar šo grozījumu tika svītrots arī iepriekšējais d) un e) apakšpunkts, kas nebija paredzēts. Tāpēc bijušais SPO.POL.110. punkta d) un e) apakšpunkts būtu no jauna jāievieš no Regulas (ES) 2021/1296 piemērošanas dienas, proti, no 2022. gada 30. oktobra.
(6)

Saskaņā ar Direktīvu (ES) 2019/1024 prasība vērtīgas datu kopas darīt pieejamas bez maksas neattiecas uz bibliotēkām, tostarp universitāšu bibliotēkām, muzejiem un arhīviem. Uz laiku, kas nepārsniedz divus gadus no šīs īstenošanas regulas spēkā stāšanās dienas, dalībvalstis var atsevišķas publiskā sektora struktūras pēc to pieprasījuma un saskaņā ar direktīvā noteiktajiem kritērijiem atbrīvot no prasības darīt vērtīgas datu kopas pieejamas bez maksas.
c)

viedie energotīkli – projekts ir paredzēts aprīkojumam un iekārtām augstsprieguma un vidēja sprieguma līmenī, un tajā ir iesaistīti PSO, PSO un SSO vai SSO no vismaz divām dalībvalstīm. Projektā var iesaistīt tikai SSO, ar noteikumu, ka tie ir no vismaz divām dalībvalstīm un ir nodrošināta sadarbspēja. Projekts atbilst vismaz diviem no šādiem kritērijiem: tajā iesaistīti 50 000 elektroenerģijas lietotāju, ražotāju, patērētāju vai ražojošu patērētāju, tas aptver patēriņa zonu, kura ir vismaz 300 GW stundas gadā, vismaz 20 % no elektroenerģijas patēriņa, kas saistīts ar projektu, rodas no mainīgiem atjaunīgajiem resursiem, vai arī tas samazina savstarpēji nesavienotu sistēmu enerģētisko izolāciju vienā vai vairākās dalībvalstīs. Projektam nav jābūt saistītam ar fizisku kopīgu robežu. Projektiem, kas saistīti ar mazām izolētām sistēmām, kā definēts Direktīvas (ES) 2019/944 2. panta 42. punktā, tostarp salām, minētie sprieguma līmeņi ir vienādi ar augstāko sprieguma līmeni relevantajā elektroenerģijas sistēmā;
f)

datu nosūtīšanas termiņus, ņemot vērā to valsts datu sagatavošanai vajadzīgo laiku, kuri atbilst Regulas (EK) Nr. 223/2009 12. panta 1. punktā definētajiem kvalitātes kritērijiem, un vajadzību līdz minimumam samazināt administratīvo slogu un izmaksas dalībvalstīm un respondentiem; līdz 2030. gada 1. janvārim datu nosūtīšanas termiņus nemaina. Ja Komisija konstatē, ka datu nosūtīšanas termiņi ir jāmaina, tā sāk priekšizpēti, kā noteikts šīs regulas 11. pantā, un pienācīgi ņem vērā minētās priekšizpētes rezultātus. Ja datu nosūtīšanas termiņus maina, minētos termiņus nesaīsina vairāk kā par 20 % no to dienu skaita, kāds pārskata perioda beigas šķir no datu nosūtīšanas termiņa, kurš noteikts pirmajā īstenošanas aktā, kas pieņemts, ievērojot šo punktu, ja vien datu nosūtīšanas termiņa saīsināšana nav saistīta vienīgi ar inovatīvas pieejas ieviešanu vai jaunu digitālo datu avotu izmantošanu, piemēram, Zemes novērošanas vai tādu lielo datu izmantošanu, kas pieejami visās dalībvalstīs.
(4)

Lai gan pastāv atsavinātie instrumenti, kas saistīti ar citiem virtuālajiem tirdzniecības punktiem (“VTP”), Nīderlandē TTF cena parasti tiek uzskatīta par “standarta” cenas atsauci Eiropas gāzes tirgos. Tas ir saistīts ar tās tipiski augsto likviditāti, ko izraisa vairāki faktori, kuru vidū ir ģeogrāfiskā atrašanās vieta, kas TTF pirmskara apstākļos ļāva saņemt dabasgāzi no vairākiem avotiem, tostarp ievērojamus apjomus no Krievijas. Tādējādi to plaši izmanto kā atsauces cenu gāzes piegādes līgumu cenu noteikšanas formulās, kā arī cenu bāzi riska ierobežošanas vai atvasināto instrumentu operācijās visā Savienībā, arī centros, kas nav tieši saistīti ar TTF. Saskaņā ar tirgus datiem TTF centrs 2022. gada pirmajos astoņos mēnešos kopā veidoja aptuveni 80 % no Savienībā un Lielbritānijas un Ziemeļīrijas Apvienotajā Karalistē (“Apvienotā Karaliste”) tirgotās dabasgāzes.
6. pants

Interešu deklarācija

2. Veselības krīžu padomes locekļi, kā arī novērotāji un ārējie eksperti, kas piedalās sanāksmēs, sniedz saistību deklarāciju un interešu deklarāciju, norādot vai nu, ka tiem nav nekādu tādu interešu, kuras varētu uzskatīt par traucējošām to neatkarībai, vai ka tiem ir jebkādas tiešas vai netiešas intereses, ko varētu uzskatīt par traucējošām to neatkarībai. Minētās deklarācijas sniedz rakstiski, izveidojot Veselības krīžu padomi, un katrā sanāksmē, lai deklarētu visas intereses, kuras varētu uzskatīt par tādām, kas ietekmē to neatkarību attiecībā uz jebkuru darba kārtības jautājumu. Ja pastāv intereses, kuras varētu uzskatīt par tādām, kas ietekmē to neatkarību attiecībā uz jebkuru darba kārtības jautājumu, attiecīgo personu izslēdz no attiecīgajām apspriedēm un lēmumu pieņemšanas.
Mazumtirdzniecībai paredzētā komplektā iesaiņota tvertnes un ieliktņu sistēma, kurā ietilpst: — atkārtoti lietojama plastmasas tvertne (izmēri aptuveni 39 × 33 × 14 cm), — vienreizlietojami plastmasas ieliktņi, uztīti uz ruļļa, no kura tie noraujami, un — ieliktņu turētājs. Tvertne, ieliktņi un turētājs ir piesūcināti ar antimikrobiālu savienojumu, kas novērš patogēnu izplatīšanos. Ieliktņu rullis jāuzstāda uz turētāja. Sistēma ir izstrādāta, lai novērstu krustenisko kontamināciju, kas izraisa patogēnu izplatīšanos, kad slimnīcās, veselības aprūpes iestādēs un ar veselības aprūpi nesaistītās iestādēs tiek mazgāti pacienti.

3924 90 00
k)

vajadzības gadījumā veic īpašus pasākumus, kas novērš jebkādus apstākļus vai sarežģījumus, par kuriem varētu pamatoti gaidīt, ka tie novērsīs, aizkavēs vai novilcinās izskaušanu, jo īpaši sakarā ar tādu augu piekļūstamību un pietiekamu izskaušanu, kuri ir invadēti vai par kuru invāziju ir aizdomas, neatkarīgi no to atrašanās vietas, no tā, vai tie ir publiskā vai privātā īpašumā, un no tā, kāda fiziska vai juridiska persona vai struktūra par tiem atbild;
Likviditātes devējs ievieš pasākumus, lai nodrošinātu, ka tirdzniecības lēmumi, kas saistīti ar šo līgumu, joprojām būtu neatkarīgi no citu likviditātes devēja tirdzniecības nodaļu, grupu vai struktūrvienību tirdzniecības lēmumiem, kas iesaistīti akciju vai finanšu instrumentu tirdzniecības darbībās, kuru cena vai vērtība ir atkarīga no akciju cenas vai vērtības vai to ietekmē, saskaņā ar likviditātes devēja pilnvarojumu šā līguma ietvaros, tostarp neatkarīgi no tirdzniecības rīkojumiem, kas saņemti no klientiem, portfeļa pārvaldīšanas vai rīkojumiem, kas iesniegti savā vārdā.
Taisnstūrveida gatavs tekstilizstrādājums, kas izgatavots no 100 % ķīmiskajām šķiedrām (saukts arī par “elektrisko apakšsegu”), ar noapaļotiem stūriem, izmērā aptuveni 150x80 cm, un kas sastāv no divām neausto drānu kārtām, kuras minētas 5603 . pozīcijā. Piešūta trikotāžas auduma lente aptver visa izstrādājuma malu. Izstrādājumam var būt elastīgas auduma strēmeles piestiprināšanai pie matrača. Izstrādājums nav nedz polsterēts, nedz oderēts. Tas ir aprīkots ar integrētu sildīšanas iekārtu, kurai ir atdalāms 220–240 V barošanas avots un slēdzis dažādu siltuma iestatījumu regulēšanai. Izstrādājums ir paredzēts novietošanai starp matraci un palagu, lai uzsildītu gultu. Tas nenosedz to matrača daļu, uz kuras paredzēts atrasties cilvēka galvai. Saskaņā ar instrukciju rokasgrāmatu izstrādājumu drīkst mazgāt pēc tam, kad tas ir atdalīts no barošanas avota. (Sk. attēlu) (*1).

6307 90 98
3. ATBRĪVOJUMA SAŅĒMĒJAS ORGANIZĀCIJAS VAI PRIVĀTPERSONAS DEKLARĀCIJA Ar šo atbrīvojuma saņēmēja organizācija vai privātpersona (lieko svītrot) apliecina: a) ka 5. ailē norādītās preces ir paredzētas: (atzīmēt atbilstīgo aili) ☐ oficiālām vajadzībām ☐ privātām vajadzībām ☐ ārvalsts diplomātiskajā misijā ☐ ārvalsts diplomātiskās misijas loceklim ☐ ārvalsts konsulārajā pārstāvniecībā ☐ ārvalsts konsulārās pārstāvniecības loceklim ☐ starptautiskā organizācijā ☐ starptautiskās organizācijas personāla loceklim ☐ Ziemeļatlantijas Līguma dalībvalsts bruņotajos spēkos (NATO spēkos) ☐ Apvienotās Karalistes bruņotajos spēkos, kas izvietoti Kiprā ☐ dalībvalsts bruņotajos spēkos, kas piedalās Savienības darbībā saskaņā ar kopējo drošības un aizsardzības politiku ☐ patēriņam saskaņā ar nolīgumu, kas noslēgts ar trešām valstīm vai starptautiskām organizācijām, ja vien šāds nolīgums ir atļauts vai apstiprināts attiecībā uz atbrīvojumu no pievienotās vērtības nodokļa. … atbrīvojuma saņēmējas organizācijas nosaukums (sk. 4. aili), b) ka 5. ailē minētās preces atbilst nosacījumiem un ierobežojumiem, kas attiecas uz nodokļu atbrīvojumiem 1. ailē minētajā uzņēmējā dalībvalstī, un c) ka iepriekš minētās ziņas ir precīzas un patiesas. Atbrīvojuma saņēmēja organizācija vai privātpersona ar šo deklarāciju apņemas atmaksāt dalībvalstij, no kuras preces nosūtītas, akcīzes nodokļus, kas maksājami, ja šīs preces neatbilst atbrīvojuma nosacījumiem vai netiek izmantotas paredzētajām vajadzībām. … … Vieta, datums Parakstītāja vārds, uzvārds un amats … Paraksts
1. pants

Fiksēto pieskaitāmo izdevumu prasības aprēķināšana

1. Regulas (ES) 2019/2033 13. panta 1. punkta vajadzībām “skaitļ[i], kas izriet no piemērojamā grāmatvedības regulējuma”, ir ieguldījumu brokeru sabiedrības nesenāko revidēto gada finanšu pārskatu skaitļi pēc peļņas sadales vai gada finanšu pārskatu skaitļi, ja ieguldījumu brokeru sabiedrībām nav obligāti jābūt revidētiem finanšu pārskatiem.

2. Ja ieguldījumu brokeru sabiedrības nesenākie revidētie finanšu pārskati neaptver 12 mēnešu laikposmu, ieguldījumu brokeru sabiedrība minētajos pārskatos iekļautās summas dala ar to mēnešu skaitu, kuri ietverti minētajos finanšu pārskatos, un pēc tam reizina rezultātu ar 12, lai nonāktu pie līdzvērtīgas gada summas.

4. Regulas (ES) 2019/2033 13. panta 4. punkta pirmās daļas a) apakšpunkta vajadzībām darbinieku prēmijas un citu atalgojumu uzskata par atkarīgu no ieguldījumu brokeru sabiedrības neto peļņas attiecīgajā gadā, ja ir izpildīti abi turpmāk minētie nosacījumi:

5. Ja trešām personām, tostarp saistītajiem aģentiem, ieguldījumu brokeru sabiedrību vārdā ir radušies fiksēti izdevumi, kas vēl nav iekļauti 1. punktā minēto gada finanšu pārskatu kopējos izdevumos, šos fiksētos izdevumus pieskaita ieguldījumu brokeru sabiedrības kopējiem izdevumiem. Ja ir pieejams trešās personas izdevumu sadalījums, ieguldījumu brokeru sabiedrība skaitlim, kas atspoguļo kopējos izdevumus, pieskaita tikai to fiksēto izdevumu daļu, kas piemērojama ieguldījumu brokeru sabiedrībai. Ja šāds sadalījums nav pieejams, ieguldījumu brokeru sabiedrība skaitlim, kas atspoguļo kopējos izdevumus, pieskaita tikai savu daļu no trešās personas izdevumiem, kā tas izriet no ieguldījumu brokeru sabiedrības darījumdarbības plāna.
(82)

Komisija pārliecinājās, ka salīdzinātās cenas ir salīdzināmas daudzuma ziņā un ka ir iekļauti visi cenas elementi. Pirmkārt, salīdzinājumam tika izmantots tas pats periods, proti, pārskata periods. Otrkārt, stikla šķiedras grīstu daudzums, ko pārskata periodā iegādājušies trīs pārējie Turcijas ražotāji eksportētāji no nesaistītiem piegādātājiem, bija pietiekami liels (no 10 000 līdz 25 000 tonnu) un attiecīgi reprezentatīvs, lai to varētu izmantot Turkiz Composite transfertcenu aizstāšanai ar ticamām cenām nolūkā pareizi noteikt pievienoto vērtību. Treškārt, pārējie trīs Turcijas ražotāji eksportētāji, kas sadarbojās, ražoja SŠA tāpat kā Turkiz Composite, sākot no stikla šķiedras grīstēm. Izmeklēšanā netika atklātas nekādas kvalitātes atšķirības, jo ražošanas process ir līdzīgs visiem četriem Turcijas ražotājiem eksportētājiem, kas sadarbojās. Ceturtkārt, pārējie Turcijas ražotāji eksportētāji iegādājās lielu daudzumu stikla šķiedras grīstu iekšzemes tirgū, savukārt Turkiz Composite iegādājās stikla šķiedras grīstes tikai no Ēģiptes un Ķīnas. Iekšzemes tirgū no reprezentatīvu daudzumu iegādes parasti izrietētu zemākas, nevis augstākas cenas. Piektkārt, četru Turcijas ražotāju eksportētāju salīdzinājums tika veikts konsekventi, proti, pamatojoties uz kopējām iepirkumu izmaksām, kā norādīts to iesniegtajās tabulās, kas tika pārbaudītas.
10. pants

Reģistrēšanās autentifikācijas shēmā

6. Reģistrācijas veidlapa uzliek par pienākumu pārvadātājiem pievienot to dibināšanas dokumentu, tostarp attiecīgā gadījumā statūtu, elektronisku kopiju, kā arī to uzņēmuma oficiālās reģistrācijas apliecības izraksta elektronisku kopiju no attiecīgi vismaz vienas dalībvalsts vai trešās valsts vienā no Savienības dalībvalstu valodām vai islandiešu vai norvēģu valodā, vai oficiāli tulkotu vienā no Savienības dalībvalstu oficiālajām valodām vai islandiešu vai norvēģu valodā. Uzņēmuma oficiālo reģistrācijas apliecību var aizstāt ar atļaujas veikt darījumdarbību vienā vai vairākās dalībvalstīs, piemēram, gaisa kuģa ekspluatanta apliecības, elektronisku kopiju.